EkBass/fiwiki-20250220-pages-articles huggingface dataset:
René van de Kerkhof

Reinier "René" van de Kerkhof (16. syyskuuta 1951, Helmond, Alankomaat) on alankomaalainen jalkapalloilija. Suurimman osan urastaan (1973-1983) Kerkhof pelasi PSV Eindhovenissa, jossa teki 278 ottelussa 85 maalia. Maajoukkueessa hän onnistui maalinteossa viidesti 47 ottelussa. Hän saavutti MM-hopeaa vuosina 1974 ja 1978. Pelé valitsi hänet, kuten myös hänen kaksosveljensä Willy van de Kerkhofin, FIFA 100 -listalle vuonna 2004. == Lähteet == Luokka:Alankomaalaiset jalkapalloilijat Luokka:FIFA 100 Luokka:Vuonna 1951 syntyneet Luokka:Elävät henkilöt
The Funk Brothers

The Funk Brothers oli studioyhtye, jota levy-yhtiö Motown käytti levytyksissä. Sen jäsenet olivat detroitilaisia studiomuusikoita, jotka soittivat useimpien Motown Records -yhtiön levyjen taustalla 1959–1972, kunnes yhtiö muutti Los Angelesiin. The Funk Brothers soitti sellaisten Motown-hittien kuin "My Girl", "I Heard It Through the Grapevine", "Baby Love", "Signed, Sealed, Delivered I'm Yours", "Papa Was a Rollin' Stone", "The Tears of a Clown" ja "(Love is Like a) Heat Wave" taustalla. Funk Brothersin merkitys on kuvattu Paul Justmanin dokumenttifilmissä Standing in the Shadows of MotownThe Funk Brothers konsertoi Suomessa. Helsingin Sanomat. Viitattu 18.7.2012., joka perustuu Allan Slutskyn samannimiseen kirjaan. Teokset ovat kuvanneet yhtyeen merkitystä arvioimalla, että Funk Brothers "saanut enemmän listäykkösiä kuin The Beatles, Elvis, The Rolling Stones ja The Beach Boys yhteensä."Justman, Paul. Standing in the Shadows of Motown. Pitkäaikaisista jäsenistä Bob Babbit kuoli 16. kesäkuuta 2012 Nashvillessa.Funk Brothersin basisti kuoli. Helsingin Sanomat 18.7.2012, s. B1.Detroitnew.som Motown bassist and Funk Brother Bob Babbit dies at 74. Viitattu 18.7.2012. Yhtye esiintyi Kulttuuritalolla vuonna 2007 sekä Helsingin jäähallilla vuonna 2004. == Lähteet == Luokka:Yhdysvaltalaiset soulyhtyeet
Franky Van der Elst

Franky Van der Elst (30. huhtikuuta 1961 Opwyk, Belgia) on belgialainen entinen jalkapalloilija, nykyinen jalkapallovalmentaja. Van der Elst pelasi suurimman osan urastaan Club Bruggessä tehden 15 maalia 465 ottelussa. Maajoukkueessa hän teki yhden maalin 86 ottelussa. Nykyään hän valmentaa brysseliläistä FC Molebeek Brussels Strombeekiä. Hän yksi 125:stä jalkapalloilijasta, jotka Pelé valitsi FIFA 100-listalle. == Lähteet == Luokka:Belgialaiset jalkapalloilijat Luokka:Belgialaiset jalkapallovalmentajat Luokka:FIFA 100 Luokka:Vuonna 1961 syntyneet Luokka:Elävät henkilöt
Giampiero Boniperti

Giampiero Boniperti (4. heinäkuuta 1928 Barengo, Italia – 18. kesäkuuta 2021Morto Giampiero Boniperti, una vita per la Juventus ) oli italialainen jalkapalloilija, urheilujohtaja ja poliitikko. Boniperti pelasi koko uransa Juventuksessa tehden 178 maalia 444 ottelussa. Maajoukkueessa hän teki kahdeksan maalia 38 ottelussa. Boniperti siirtyi keväällä 1946 kotikaupunkinsa joukkueesta Juventukseen. Ensimmäisen ottelunsa hän pelasi edustusjoukkueessa maaliskuussa 1947. Boniperti oli heti kaudella 1947–1948 Serie A:n paras maalintekijä tehtyään 27 maalia. Italian-mestaruuden eli scudetton Boniperti voitti Juventuksessa viisi kertaa. Viimeinen mestaruus tuli keväällä 1961, jolloin hän myös lopetti pelaajauransa. Bonipertista tuli heinäkuussa 1971 Juventuksen puheenjohtaja. Hän toimi tehtävässä vuoteen 1990 asti, ja tuona aikana Juventuksesta tuli yksi Euroopan suurimpia jalkapalloseuroja. Joukkue voitti useita Italian-mestaruuksia, mutta se voitti myös kansainvälisen Intercontintal Cupin. Juventuksesta tuli myös ensimmäinen joukkue, joka oli vuotta kertaalleen jokaisen Uefan seurajoukkuekilpailun. Boniperti oli aktiivinen myös politiikassa, ja hän edusti 1994–1999 Forza Italia -puoluetta Euroopan parlamentissa. Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta. == Lähteet == == Aiheesta muualla == * Luokka:Italialaiset jalkapalloilijat Luokka:Italialaiset urheiluvaikuttajat Luokka:Italialaiset europarlamentaarikot Luokka:FIFA 100 Luokka:Vuonna 1928 syntyneet Luokka:Vuonna 2021 kuolleet
Julio César Romero

Julio César Romero (yleensä Romerito) (28. elokuuta 1960, Luque, Paraguay) on uransa lopettanut paraguaylainen jalkapalloilija. Hän on yksi 125:stä pelaajasta, jotka Pelé valitsi FIFA 100 -listalle. Romero pelasi 34 maaottelua ja teki niissä 13 maalia vuosina 1979–1990. == Lähteet == Luokka:Paraguaylaiset jalkapalloilijat Luokka:FIFA 100 Luokka:Vuonna 1960 syntyneet Luokka:Elävät henkilöt
Onni (elokuva)

Onni (Happiness) on 1998 valmistunut yhdysvaltalainen musta komedia, jonka on ohjannut ja käsikirjoittanut Todd Solondz. Elokuva kertoo kolmen sisaruksen sekä näiden perheiden ja lähipiirin elämästä. Runsaasti palkitun elokuvan teemoihin lukeutuu pedofilia. Elokuva merkitsi näyttelijä Philip Seymour Hoffmanin läpimurtoa. The New York Timesin kriitikot valitsivat Onnen vuonna 2004 yhdeksi kaikkien aikojen tuhannesta parhaasta elokuvasta maailmassa. == Rooleissa == Lähde: Viitattu 10.8.2021. ==Lähteet== == Aiheesta muualla == * * Luokka:Todd Solondzin ohjaamat elokuvat Luokka:Yhdysvaltalaiset mustan komedian elokuvat Luokka:Vuoden 1998 yhdysvaltalaiset elokuvat
Paavo Niiles

Paavo Niiles (s. 1950) on suomalainen yrittäjä ja kristillisdemokraatteja edustava poliitikko. Niiles on vaikuttanut pitkään Petäjäveden kunnallispolitiikassa, sekä kunnanvaltuustossa että -hallituksessa. Hän on ollut kunnan kunnanvaltuuston jäsen vuodesta 1977 ja vuosina 1989–2004 hän toimi kunnanvaltuuston puheenjohtajana. Kun Niiles valittiin Petäjäveden kunnanvaltuuston johtoon, hänestä tuli ensimmäinen kunnanvaltuuston puheenjohtajana toiminut silloisen Suomen Kristillisen Liiton poliitikkohttp://kristillisdemokraatit.fi/KD/www/fi/politiikka/Historia/pahkinankuoressa.php. Hän on myös puolueensa puoluevaltuuston jäsen, jona hän on toiminut vuodesta 1984. Vuosina 2001–2007 hän toimi puoluevaltuuston puheenjohtajana.http://personal.inet.fi/koti/paavo.niiles/paavo2.htm Useiden kunnallisvaaliehdokkuuksien lisäksi Niiles on ollut neljästi eduskuntavaaliehdokkaana, 1999, 2003, 2007 ja 2011. Vaaleissa 1999, joissa hän sai 648 ääntä, ja vaaleissa 2003, joissa hänelle annettiin 660 ääntä, hän pääsi puolueensa varaedustajaksi Keski-Suomen vaalipiirissähttp://web.archive.org/web/20040308231855/http://vaalit.om.fi/hist/vaalite99/valitut/vali_keskisuomivp.htmlhttp://www2.hs.fi/extrat/vaalit2003/tulos/vaalipiiri.jsp?VaalipiiriID=13&kaikki;=1. Vaaleissa 2007 hän sai 461 ääntä, viidenneksi eniten kristillisdemokraattien ehdokkaista Keski- Suomessahttp://www.vaalikone.fi/eduskunta2007/vaalipiiri.htm?VP=13&kaikki;=1. Vuosina 1990–1996 Niiles toimi Suomen Kristillisen Liiton Keski-Suomen piirin puheenjohtajana. Niiles on ammatiltaan yrittäjä. Hänen yrityksensä on nimeltään Puusepänliike Paavo Niiles. Vuonna 1983 ja vuosina 1987–1988 hän toimi Petäjäveden Yrittäjien puheenjohtajana ja 1994 hänet valittiin Petäjäveden vuoden yrittäjäksi. Niiles on kirjoittanut kirjan Torpparista talolliseksi, joka kertoo Petäjäveden torppariasutuksesta. Kirja ilmestyi omakustanteena vuonna 2002. Niiles on naimisissa opettaja Paula Niileksen kanssa. Heillä on kaksi aikuista lasta, poika Jaakko ja tytär Kristiina. == Lähteet == Luokka:Suomen Kristillisdemokraattien poliitikot Luokka:Petäjäveden kunnanvaltuutetut Luokka:Suomalaiset yrittäjät Luokka:Vuonna 1950 syntyneet Luokka:Elävät henkilöt
Michelle Akers

Michelle Akers (s. 1. helmikuuta 1966 Santa Clara, Kalifornia) on yhdysvaltalainen uransa päättänyt jalkapalloilija ja olympiavoittaja. Hän on Mia Hammin lisäksi toinen Pelén tekemän FIFA 100 -listan naisjalkapalloilijoista. Vuosina 1985–2000 Akers pelasi Yhdysvaltain naisten jalkapallomaajoukkueessa 153 ottelua ja teki 105 maalia. Olympiavoiton lisäksi hän oli voittamassa maailmanmestaruuksia vuosina 1991 ja 1999. Akers nimettiin vuosisadan naisjalkapalloilijaksi vuonna 2000. Vuodesta 2004 hän on kuulunut National Soccer Hall of Fameen. == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:FIFA 100 Luokka:Vuonna 1966 syntyneet Luokka:Elävät henkilöt
Andebu

Andebu on Norjan kunta Vestfoldin läänissä. Sen rajanaapureita ovat pohjoisessa Lardal ja Re, idässä Stokke, etelässä Sandefjord ja lännessä Larvik. Tammikuussa 2013 tehdyn väestönlaskennan mukaan Andebun kunnassa oli 5 546 asukasta. Andebussa on laajoja metsäalueita. Kolme pääasutusaluetta ovat Andebu, Høyfjord ja Kodal. Kaikkien kolmen kylän kirkkorakennukset on rakennettu keskiajalla. Høyfjordin sauvakirkko rakennettiin noin 1150–1200. == Lähteet == ==Aiheesta muualla== Luokka:Vestfoldin läänin kunnat
Älä koskaan laula kantria

Älä koskaan laula kantria on Kari Peitsamon avaruusteemainen sooloalbumi vuodelta 1985. Levy on Peitsamon ensimmäinen albumi Kari Peitsamo Revival -yhtyeen hajoamisen jälkeen. Alivaltiosihteeri on levyttänyt oman versionsa kappaleesta Elämää avaruusaluksella, Aku Ankkuli kappaleista Uskon unelmiin ja Lootus sekä Retkibanaani-yhtye levyn nimikappaleesta. == Kappaleet == === A-puoli === # # # # # # # # === B-puoli === # # # # # # Kaikki sävellykset, sanoitukset ja sovitukset Kari Peitsamo == Lähteet == Luokka:Kari Peitsamon albumit Luokka:Vuoden 1985 albumit
Holmestrand

Holmestrand on Norjan kunta ja kaupunki Vestfoldin läänissä. Se rajoittuu idässä Oslonvuonoon ja Drammeniin, pohjoisessa Øvre Eikeriin, lännessä Larvikiin ja Kongsbergiin sekä etelässä Horteniin ja Tønsbergiin. Vuoden 2023 alussa kunnassa oli 26 206 asukasta. Vuonna 2018 Holmestrandiin liitettiin Hofin kunta ja 2020 Sande. == Historia == Holmestrand muodostaa luonnollisen sataman Oslonvuonon rannalla. Jo vuoden 1550 tienoilla hollantilaiset hakivat paikkakunnalta puutavaraa. Vuonna 1663 paikkakunnan satama alistettiin Tønsbergin alaisuuteen ja vuonna 1713 siitä tuli luotsiasema (). Vuonna 1752 Holmestrand sai kaupunkioikeudet (). == Media == Paikallislehti Jarlsberg ilmestyy kolmesti viikossa. Sandessa ilmestyy Sande Avis torstaisin. ==Kuvia== Holmestrand.jpg|Holmestrandin keskustaa nähtynä kaupungin viereiseltä kukkulalta Oslonvuonolle päin. Holmestrand stasjon.png|Holmestrandin rautatieasema. Hof kirke i Hof TRS.jpg|Hofin kirkko Holmestrand komm.svg|Holmestrandin vaakuna vuoteen 2020. ==Tunnettuja henkilöitä== * Harriet Backer (1845–1932), taidemaalari * Agathe Backer Grøndahl (1847–1907), säveltäjä * Signe Heide Steen (1881–1959), näyttelijä * Frederik Holst (1791–1871), lääketieteen professori * Kåre Holt (1916–1997), kirjailija * Nils Kjær (1870–1924), kirjailija * Morten Müller (1828–1911), taidemaalari == Lähteet == ==Aiheesta muualla== Luokka:Holmestrand
Sande (Vestfold)

Sande on entinen Norjan kunta Vestfoldin läänissä. Sen rajanaapureita olivat pohjoisessa Drammen, idässä Svelvik, etelässä Holmestrand ja lännessä Hof. Kunnan korkein kohta on nimeltään Presteslettås, 563 metriä merenpinnan yläpuolella. Tammikuussa 2013 tehdyn väestönlaskennan mukaan Sanden kunnassa oli 8 835 asukasta. Sande liitettiin vuonna 2020 Holmestrandin kuntaan. == Media == Paikallislehti Sande Avis ilmestyy torstaisin. == Lähteet == ==Aiheesta muualla== Luokka:Holmestrand Luokka:Norjan entiset kunnat
Sande

Sande voi tarkoittaa ainakin seuraavia: ===Paikkoja=== * Sande, entinen Norjan kunta Vestfoldin läänissä * Sande, Norjan kunta Møren ja Romsdalin läänissä * Sande, Gaularin kunnan kuntakeskus Sognin ja Fjordanen läänissä * Sande, länsiafrikkalainen salaseura * Sandøy tai Sande, saari Gulenin kunnassa Sognin ja Fjordanen läänissä * Sande, kunta Ala-Saksin osavaltiossa Saksassa ===Henkilöitä=== * Emeli Sandé (s. 1987), brittiläinen soul-muusikko * Erling Sande (s. 1978), norjalainen poliitikko * Jakob Sande (1906–1967), norjalainen runoilija * Tosh Van der Sande (s. 1990), belgialainen maantiepyöräilijä * Willem van de Sande Bakhuyzen (1957–2005), alankomaalainen elokuvaohjaaja.
Manuel Gaspar Haro

Manuel "Manolo" Gaspar Haro (s. 3. helmikuuta 1981 Málaga, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Cartagenaa. Hän on pelipaikaltaan oikea laitapuolustaja, mutta pystyy pelaamaan myös keskuspuolustajana. == Ura == Manolo aloitti ammattilaisuransa kotikaupunkinsa Málagan reservijoukkueesta. Vuonna 2004 hän siirtyi toiseksi korkeimmalla sarjatasolla pelanneeseen Almeríaan. Kahden kauden jälkeen Almeríassa, hän siirtyi Levanteen. Levanten tiputtua pääsarjasta Manolo palasi Málagaan, joka vastaavasti nousi pääsarjaan kahden vuoden tauon jälkeen. == Aiheesta muualla == * Profiili ja tilastot bdfutbol.com * Profiili futbolme.com Luokka:Espanjalaiset jalkapalloilijat Luokka:Vuonna 1981 syntyneet Luokka:Elävät henkilöt
Todd Solondz

Todd Solondz (s. 15. lokakuuta 1959 Newark, New Jersey) on yhdysvaltalainen indie-elokuvaohjaaja ja elokuvakäsikirjoittaja. Hän on ohjannut muun muassa elokuvat Tervetuloa nukkekotiin (1995), Onni (1998), Storytelling (2001) ja Palindromes (2004). == Lähteet == == Kirjallisuutta == * Viljanen, Mikko: ”Alusta loppuun samat? : Todd Solondz”, Filmihullu 3/2006. == Aiheesta muualla == * * * Todd Solondzin elokuville omistettu sivusto Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Vuonna 1959 syntyneet Luokka:Elävät henkilöt
Ampukaa pianistia

Ampukaa pianistia (Tirez sur le pianiste) on ranskalaisen elokuvaohjaajan Francois Truffaut'n toinen ohjaus (1960). Se on monin osin tarkoituksellisen vastakkainen hänen esikoiselleen 400 kepposta. Filmi perustuu David Goodisin rikosromaaniin. == Juoni == Pariisiin sovitettu tarina kertoo Charles Aznavourin esittämästä kahvilapianistista, jonka menneisyys paljastuu vähitellen. Michèle Mercier esittää prostituoitua ja Marie Dubois soittajaan rakastunutta tarjoilijaa. == Näyttelijät == Lähde: Viitattu 28.5.2021. == Arvioita == Helsingin Sanomien kriitikon Arto Pajukallion mukaan amerikkalaisen rikoselokuvan aineksilla leikitellään teoksessa ”hykerryttävän kujeilevasti”. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == == Aiheesta muualla == * Luokka:François Truffaut'n ohjaamat elokuvat Luokka:Ranskalaiset draamaelokuvat Luokka:Vuoden 1960 ranskalaiset elokuvat luokka:Trilleri-draamaelokuvat
David Goodis

David Goodis (2. maaliskuuta 1917 Philadelphia – 7. tammikuuta 1967) oli yhdysvaltalainen dekkarikirjailija, jonka lajityyppi oli noir fiction, kovaksi keitetty rikosromaani. Goodis suoritti Temple Universityssä journalismin tutkinnon, mutta oli sen jälkeen työssä mainostoimistossa. Samaan aikaan hän ryhtyi kirjoittamaan ensimmäistä romaaniaan Retreat from Oblivion, joka ilmestyi 1939. Hän muutti New Yorkiin, jossa hän kirjoitti tarinoita viihdelehtiin jopa 10 000 sanan päivävauhtia. 1940-luvulla hän käsikirjoitti radiosarjoja, muun muassa Teräsmiestä. Hän työskenteli myös Hollywoodissa. Läpimurto tapahtui kun hänen Saturday Evening Post julkaisi sarjana hänen romaaninsa Dark Passage (suom. Pimeä käytävä), joka ilmestyi myös kirjana ja jonka pohjalta Delmer Daves ohjasi maineikkaan elokuvan Pimeä käytävä. Warner Brothersin palveluksessa hän teki useita vuosia elokuvakäsikirjoituksia muiden kirjailijoiden romaanien pohjalta. Hän palasi Philadelphiaan 1950 ja asui vanhempiensa ja veljensä kanssa. Vilkasta yöelämää viettänyt kirjailija kirjoitti menestysromaaneja, Cassidy's Girl, jonka myynti oli miljoonia, sekä Down There, josta François Truffaut ohjasi elokuvan Ampukaa pianistia. Jean- Luc Godard nimesi elokuvaansa Made in U.S.A. (1966) henkilön hänen mukaansa.Dennis Grunes, Made in U.S.A. (Jean-Luc Godard, 1966) Goodis kuoli maksakirroosiin.David Goodis Hänen kuolemansa jälkeen hänen teoksistaan ei pitkään aikaan otettu Yhdysvalloissa uusia painoksia, mutta Ranskassa hän pysyi suosiossa. Monet nykykirjailijat ovat saaneet häneltä vaikutteita. ==Suomennetut teokset== * Pimeä käytävä, suomentanut Antero Helasvuo. Love kirjat, 1990 ISBN 951-8978-14-X ==Lähteet== ==Aiheesta muualla== * Luokka:Yhdysvaltalaiset rikoskirjailijat Luokka:Yhdysvaltalaiset elokuvakäsikirjoittajat Luokka:Vuonna 1917 syntyneet Luokka:Vuonna 1967 kuolleet
Metonymia

Metonymia tarkoittaa tilanteita, joissa johonkin käsitteeseen viitataan nimeämällä jokin toinen, tuohon käsitteeseen läheisesti liittyvä käsite. Metonymia kuuluu kielikuviin. Se on metaforan erikoistunut laji, ja sillä tarkoitetaan nimityksenvaihtoa, joka syntyy kun syy asetetaan seurauksen tilalle, omistaja omistetun tilalle, abstrakti konkreettisen tilalle. Esimerkiksi: *Uutinen kohautti koko maata tarkoittaa 'koko maan asukkaita' * Olen lukenut Mika Waltaria tarkoittaa 'Mika Waltarin teoksia' * Wikipedia kirjoittaa tarkoittaa 'Joku tai jotkut ovat kirjoittaneet Wikipediaan' * Olin kupilla tarkoittaa 'olin juomassa alkoholijuomia' Metaforassa yhteys rinnastettavien asioiden tai olioiden välillä on ennakoimaton. Metonymiassa merkityksen siirto tapahtuu tuttuuden ja asiayhteyden perusteella: "Valkoinen talo vaikenee" merkitsee, ettei Yhdysvaltain presidentti aio kommentoida. > Taiteen kuva on aina metonyymi, jossa yksi asia korvataan toisella, suurempi > pienemmällä. Andrei Tarkovski == Katso myös == * Allegoria ==Lähteet== ==Aiheesta muualla== * Petri Jääskeläinen, Kielen ja ajattelun metonymioita, arvio kirjaan Klaus-Uwe Panther & Günther Radden (toim.) Metonymy in language and thought. Virittäjä 3/2002. Luokka:Semantiikka * Luokka:Kirjallisuuden käsitteet Luokka:Seulonnan keskeiset artikkelit
Jon Foo

Jonathan Patrick Foo (s. 30. lokakuuta 1982 Lontoo, Englanti) on englantilainen näyttelijä, joka näyttelee enimmäkseen toimintaelokuvissa. Hänet tunnetaan muun muassa elokuvista Left for Dead (2004), House of Fury (2005), Batman Begins (2005) ja The Protector (2005). Hän näyttelee vuonna 2009 valmistuneessa elokuvassa Tekken. Foo on tehnyt myös stuntteja elokuvaan The Myth (2005). Hänen isänsä on kiinalainen ja äiti irlantilainen. Molemmat hänen vanhempansa harrastivat kamppailulajeja, joista myös Foo kiinnostui kahdeksanvuotiaana aloittaen kungfun parissa. Myöhemmin 15-vuotiaasta lähtien Foo on harjoitellut aktiivisemmin Wushuta. == Aiheesta muualla == * Luokka:Englantilaiset näyttelijät Luokka:Vuonna 1982 syntyneet Luokka:Elävät henkilöt
Martijn Maaskant

Martijn Maaskant (s. 27. heinäkuuta 1983 Zuidland, Etelä-Hollanti, Alankomaat) on alankomaalainen maantiepyöräilijä. Vuosina 2008–2013 hän kilpaili Garmin- tallissa ja viimeisellä ammattilaiskaudellaan 2014 UnitedHealthcare- joukkueessa. Maaskant aloitti ammattilaisuransa korkeimmalla tasolla vuonna 2008, jolloin hän sijoittui Pariisi–Roubaix'ssa neljänneksi ja Flanderin ympäriajossa kahdenneksitoista. Seuraavana vuonna hän oli Flanderin ympäriajossa neljäs. == Saavutuksia == ;2003 :Olympia's Tour, etapin 3 voitto ;2006 :Tour de Normandie, etapin 3 voitto ;2007 :Tour de Normandie, kokonaiskilpailun voitto :Ronde van Drenthe, voitto :Olympia's Tour, etapin 2 voitto :Circuit de Lorraine, etapin 4 voitto :Circuito Montañés, etapin 3 voitto ;2008 :Pariisi–Roubaix, neljäs ;2009 :Flanderin ympäriajo, neljäs == Lähteet == *Profiili www.cyclingarchives.com-sivustolla *Saavutukset www.cyclingbase.com-sivustolla ===Viitteet=== Luokka:Alankomaalaiset maantiepyöräilijät Luokka:Vuonna 1983 syntyneet Luokka:Elävät henkilöt
Time Is Running Out

Time Is Running Out on kolmas kappale Musen vuonna 2003 julkaistulta studioalbumilta Absolution. Se oli levyn ensimmäinen single. Kappale sijoittui yhdeksänneksi US Modern Rock -listalla, lyöden samalla yhtyeen entisen ennätyksen kyseisellä listalla. Kappaleesta tehtiin myös video ja se on mukana myös Musen live-dvd:llä, HAARP:lla. Luokka:Musen kappaleet Luokka:Vuoden 2003 kappaleet
Timo Eve

Timo Eve (s. 1938)Hippoksen tietokanta on suomalainen hevosenomistaja. Hän oli menestyksekkään, nyt jo edesmenneen Charme Asserdal -ravihevosen omistaja ja valmentaja. Vuosina 1979 ja 1980 Elitloppetiin osallistui kaksi Even valmentamaa hevosta, Charme ja Madrigal, jonka hän omisti yhdessä Jouni Järvensivun kanssa. Madrigalia ajoi poikkeusluvalla Even tuolloin 17-vuotias poika Ari. Eve on myös muusikko Jarkko Even ja urheilutoimittaja Matti Even isä. ==Lähteet== == Aiheesta muualla == * Charmen omistaja Timo Eve ja hoitaja Irmeli Lehtioksa muistelevat Charmea toukokuussa 2010 Yleisradion toimittamassa nettiklipissä Luokka:Ravihevosten kasvattajat ja omistajat Luokka:Vuonna 1938 syntyneet Luokka:Elävät henkilöt
Santeri Kallio

Santeri Kyösti "Sande" Kallio on suomalainen muusikko ja säveltäjä. Hänet tunnetaan parhaiten Amorphis-yhtyeestä, jonka säveltäjä-kosketinsoittajana hän on toiminut vuodesta 1998 lähtien. Hän myös soittaa kitaraa ja koskettimia neljä albumia 2000-luvulla julkaisseessa Verenpisara-yhtyeessä. Aiemmin Kallio soitti kosketinsoittimia Kyyria-yhtyeessä vuosina 1992–1998, jonka aikana yhtye julkaisi kolme albumia ja yhden omakustanne EP:n. Vuonna 2023 Kyyria teki yllättäen comeback-kiertueen nimellä "Reporn", jonka tiimoilta yhtye soitti festivaali- ja klubikeikkoja Suomessa. Kiertueesta julkaisiin myös vinyylialbumi nimellä "Reporn - Live at Tavastia" Joulukuussa 2024. Vuonna 2024 Kallio kertoi uudesta Cemetery Skyline-nimisestä raskaan rockin "superkokoonpanosta", jossa soittavat myös Markus Vanhala (Insomnium, Omnium Gatherum), Mikael Stanne (Dark Tranquillity, The Halo Effect), Victor Brandt (Dimmu Borgir, ex-satyricon, ex-Entombed) sekä Vesa Ranta (Sentenced, The Abbey). Cemetery Skyline julkaisi debyyttialbuminsa Lokaukuussa 2024 nimellä "Nordic Gothic", joka sai myös Rock-albumi ehdokkuuden Emma-gaalassa samana vuonna. Hän on toiminut myös tuottajana, äänittäjänä, miksaajana (Chaosbreed, Ääritila, Verenpisara, Riistetyt, Waltari ymm.) sekä miksaajana keikoilla mm. Waltari-, All Human Substitutes-, To Separate The Flesh From The Bones- sekä Grease Helmet yhtyeille. == Julkaisut == ===Amorphis - studioalbumit=== * * * * * * * * * * * * ===Amorphis - live- ja kokoelma-albumit=== * * * * * * * * * * ===Cemetery Skyline=== * ===Kyyria=== * * * * * * * ===Verenpisara=== * * * * * ===Jonne -yhtye=== * * ===Vierailut=== * * * * * * * * * * * * * ===Studiowork=== * * * * * * * * * * * * * * * * * ==Lähteet== Luokka:Amorphisin jäsenet Luokka:Suomalaiset metallimusiikin kosketinsoittajat Luokka:Suomalaiset metallimusiikin kitaristit Luokka:Elävät henkilöt
Amerikan ortodoksinen kirkko

Amerikan ortodoksinen kirkko () on ensisijaisesti Kanadassa ja Yhdysvalloissa toimiva, venäläistä perinnettä edustava ortodoksikirkko. Sillä on nykyisin autokefalisen kirkon asema ja se on Kirkkojen maailmanneuvoston jäsen. Kirkolla on Yhdysvalloissa noin 85 000 jäsentä. Puolet näistä on kääntynyt ortodoksisuuteen myöhemmällä iällä. Kirkon priimas vuodesta 2013 on Koko Amerikan ja Kanadan Metropoliitta Tihon. Häntä edelsi metropoliitta Jonah. Amerikan ortodoksinen kirkko kuuluu jäsenyhteisönä National Council of Churches-järjestöön. ==Historia== Amerikan ortodoksisen kirkon juuret ovat aikoinaan Alaskaan Venäjän Amerikkaan lähetystyöhön lähteneissä venäläisissä munkeissa ja heidän lähetysasemissaan. Venäjän luovuttua Alaskasta 1867 perustettiin Yhdysvaltoihin 1870 Moskovan patriarkaattiin kuulunut Alaskan ja Aleuttien saarten hiippakunta, jonka keskuspaikka oli Kalifornian San Franciscossa. Toiminta-alueen laajetessa mantereella arkkipiispa Tihonin kaudella nimi muutettiin vuonna 1900 Alaskan ja Pohjois-Amerikan hiippakunnaksi ja piispanistuin siirtyi New Yorkiin. Venäjän vallankumouksen jälkeisen sekasorron aikana se sai Moskovalta autonomisen kirkon aseman ja nimen Amerikan venäläinen ortodoksinen kreikkalaiskatolinen kirkko. Vuonna 1970 Venäjän ortodoksinen kirkko myönsi sille täysin riippumattoman aseman, autokefalian, ja kirkko otti nykyisen nimensä. Konstantinopolin ekumeeninen patriarkaatti ei autokefaliaa tunnustanut. ==Amerikan muut ortodoksikirkot== Pohjois-Amerikassa toimii myös useita muita, eri patriarkaattien alaisia ortodoksikirkkoja, yhteensä ortodoksikristittyjä on noin 1 200 000 – 1 300 000\. Suurin näistä kirkoista on Konstantinopolin ekumeeniseen patriarkaattiin kuuluva Amerikan kreikkalaisortodoksinen arkkihiippakuta (GOA).New Research Reveals Some "Not-So-Obvious" Facts about American Orthodox Christianity Orthodox Church of America (2008) Venäläistä ortodoksista perinnettä Amerikassa on edustanut myös Venäjän ortodoksinen ulkomaankirkko (ROCOR), jonka suhteet Moskovan patriarkaattiin ja Amerikan ortodoksiseen kirkkoon olivat vaikeat Neuvostoliiton aikaan, mutta joka palasi Moskovan patriarkaatin yhteyteen vuonna 2007. ==Katso myös== *Luettelo Amerikan ortodoksisen kirkon (OCA) priimaksista == Lähteet == == Aiheesta muualla == * Viralliset sivut Luokka:Kristinusko Yhdysvalloissa Luokka:Kristinusko Kanadassa Luokka:Ortodoksiset paikalliskirkot
Niukkala

thumb|220px|Aiempi kirjastotalo (alun perin Uukuniemen kunnanvirasto) kylän keskustassa Niukkala on kylä Parikkalan kunnassa Etelä-Karjalan maakunnassa Pyhäjärven rannalla. Kylä kuului Uukuniemen kuntaan vuoden 2005 alkuun saakka, jolloin Uukuniemi liitettiin Parikkalaan . Kylä oli Uukuniemen kunnan kaupallinen keskus (Uukuniemen kirkonkylä oli hallinnollinen keskus), mutta taajamaa se ei ole koskaan muodostanut liian pienen väestöpohjan takia. Niukkalaan johtaa Niukkalantie eli yhdystie 4021 kuutostieltä idästä, tie jatkuu Uukuniemen kylälle. Pohjoiseen päin kuutostielle taas johtavat Kummuntie eli tie 4040 ja Pyhäjärven rantaa seuraileva Maironiementie. Etelään Saaren ja Parikkalan suuntaan pääsee valtakunnan rajaa myötäileviä sivuteitä tai lännempää Tarnalasta Sorokulmantietä numero 4014. Niukkalan palveluihin kuuluvat muun muassa kyläkauppa, kahvila, paloasema, urheilukenttä ja kirjasto. Osuuspankin konttori suljettiin 2010-luvulla. Uukuniemen kirjasto toimii enimmäkseen itsepalvelukirjastona. Vuonna 2011 Niukkalaan valmistui uusi vierasvenesatama. == Lähteet == Luokka:Uukuniemen kylät Luokka:Suomen entiset kuntakeskukset
Pientaloliike

Pientaloliike () on Yhdysvalloista liikkeelle lähtenyt arkkitehtuurin suunta ja kansalaisliike, joka pyrkii edistämään asumista pienemmissä omakotitaloissa. ==Tavoite ja sen perustelut== Kehittyneissä maissa perheiden koko on pienenemässä, mutta joissakin maissa omakotitalojen koko on kasvanut viime vuosikymmeninä huimasti, esimerkiksi Yhdysvalloissa keskimääräinen pinta-ala on kasvanut 165 m²:stä (1978) 230 m²:iin (2007). Syitä on vaurastuminen ja arvostusten muuttuminen. Ylisuuret talot ovat kuitenkin kalliita rakentaa ja niiden lämmitys, ylläpito ja korjaus on kallista. Pienet talot paitsi edustavat pienempää kokoa, myös korostavat suunnittelun merkitystä. Niissä käytetään ratkaisuja, joista on hyötyä usealla tavalla, ja niissä on käytössä tilaa säästävät laitteet ja kodinkoneet. ==Järjestö== Sarah Susankan katsotaan panneen liikkeen alkuun, kun hän julkaisi teoksen The Not So Big House 1997. Idean pohjalta syntyi yhdysvaltalainen järjestö Small House Society, joka pyrkii edistämään pienempien omakotitalojen rakentamista. Sen perustajia olivat Jay Shafer, Shay Salomon, Nigel Valdez ja Gregory Paul Johnson. ==Ajatuksen leviäminen == Pientaloliike on levinnyt muihinkin maihin. Japanissa, jossa tila on kallista, Takaharu Tezuka on rakentanut Tokioon Taivasta tavoittelevan talon, neljälle hengelle tarkoitetun 42.5 m²:n talon. Barcelona Eva Prats ja Ricardo Flores esittelivät 120 m²:n Matkalaukkutalon. Englannissa Abito on suunnitellut Manchesteriin älykkäitä 33 m²:n kerrostalohuoneistoja. Yhdysvalloissa tuhoa aiheuttaneen hurrikaani Katrinan jälkeen Marianne Cusato kehitti trailerien vaihtoehdoksi Katrina-mökit joiden koko alkaa alle 30 m²:stä. Micro Compact Home (M-CH) on brittiläisen arkkitehdin Richard Hortonin ja Münchenin teknillisen korkeakoulun suunnittelema korkealuokkainen kuutio 1–2 hengelle, ja siinä on riittävästi tilaa nukkumiselle, työnteolle, ruokailulle, ruoanlaitolle ja peseytymiselle. ==Puolesta ja vastaan== Pienen talon etuna on taloudellinen hyöty. Niiden ansiosta ihmisten elintavat muuttuvat, ja ne viehättävät ihmisiä, jotka haluavat elää yksinkertaisemmin ja vaatimattomammin ja haluavat pienentää ekologista jalanjälkeään. Tyypillinen pientaloliikkeen talon koko harvoin ylittää 45 m2. Pienissä taloissa asuvat ihmiset viettävät aikaansa enemmän ulkona ja tuntevat elävänsä terveellisemmin. Pientä taloa kakkoskodikseen etsivien pyrkimykset voivat johtaa maankäytön tuhlaukseen. Pienen talon rakentamista suunnitteleva voi myös törmätä "syrjintään", kun rakentamismääräykset edellyttävät talolta tiettyä vähimmäiskokoa. Jopa naapurit voivat karsastaa pieniä taloja, koska pelkäävät oman talonsa arvon alenemista. Maailmanlaajuinen talouskriisi on saanut ihmiset kiinnostumaan pientaloliikkeestä, joka tarjoaa edullisempia ja ekologisesti kestävämpiä asumismuotoja. ==Lähteet== ==Aiheesta muualla== * Small House Society * Small House Style, verkkolehti, jolla esitellään pieniin taloihin soveltuvia ratkaisuja * Sarah Susanka, Kira Obolensky The Not So Big House: A Blueprint for the Way We Really Live Taunton (1998), ISBN 1600850472 Luokka:Asuminen Luokka:Kansalaisliikkeet Luokka:2000-luvun arkkitehtuurin suuntaukset
Tiago Splitter

Tiago Splitter (s. 1. tammikuuta 1985 Blumenau) on brasilialainen koripalloilija. Hän on pelannut urallaan pääasiassa Espanjan pääsarjassa ja NBA:ssa. == Ura == === Seurajoukkueet === Splitter aloitti koripallon Ipiranga-Badescin juniorijoukkueissa. Hän siirtyi Eurooppaan vuonna 2000, kun Tau Ceramica hankki hänet. Splitter lainattiin kuitenkin heti Araba Goragon riveihin EBA-liigaan. Vuonna 2001 hän siirtyi CB Bilbao Berriin, joka pelasi LEB-2-liigaa. Bilbaossa hän pelasi vuoteen 2003 asti, jolloin joukkue pelasi LEB 1:ssä. Kaudeksi 2003–2004 Splitter siirtyi Tau Ceramicaan. Splitter ilmottautui vuosien 2004, 2005 ja 2006 varaustilaisuuksiin, mutta vetäytyi joka kerta pois ennen varsinaista varaustilaisuutta. Vuoden 2007 varaustilaisuuteen hän kuitenkin osallistui, jolloin San Antonio Spurs varasi hänet ensimmäisellä kierroksella. Hän ei kuitenkaan siirtynyt NBA:han, vaan pelasi vuoteen 2010 asti Tau Ceramicassa. Kesällä 2010 hän siirtyi San Antonio Spursiin. Heinäkuussa 2015 Splitter siirtyi vaihtokaupan myötä Atlanta Hawksiin.http://www.nba.com/hawks/news/hawks-acquire-tiago-splitter-san- antonio-spurs === Maajoukkue === Splitter on pelannut Brasilian koripallomaajoukkueen riveissä muun muassa vuosien 2002, 2006 ja 2010 MM- kilpailuissa. Vuoden 2002 MM-kisoissa hän oli ainoastaan 17-vuotias. Hän edusti Brasiliaa myös vuoden 2003 Pan-Amerikan kisoissa. == Yksityiselämä == Splitterillä on sekä Brasilian että Espanjan kansalaisuudet. Hänen siskonsa oli koripalloilija Michelle Splitter, joka kuoli leukemiaan. == Lähteet == == Aiheesta muualla == * NBA:n pelaajaprofiili * Euroliigan pelaajaprofiili * DraftExpressin pelaajaprofiili Luokka:Brasilialaiset koripalloilijat Luokka:Vuonna 1985 syntyneet Luokka:Elävät henkilöt
Skyforger (albumi)

Skyforger on 27. toukokuuta 2009 ilmestynyt Amorphis-yhtyeen yhdeksäs albumi, joka julkaistiin Nuclear Blastin kautta. Soolokitaristi Esa Holopaisen mukaan albumi on yhtyeen musikaalisin. Albumin tarinasta vastasi Pekka Kainulainen ja sen sanoitukset pohjautuvat Kalevalaan ja kertovat Ilmarisen tarinan. Digipak- painoksessa on mukana bonuskappale "Godlike Machine". Albumin ensimmäinen single on "Silver Bride", joka julkaistiin 22. huhtikuuta 2009. Toinen single "From the Heaven of My Heart" julkaistiin 28. lokakuuta 2009. Albumin digipak- painoksen masteroinnissa tapahtui virhe, jonka vuoksi kappaleissa "My Sun" ja "Skyforger" äänenvoimakkuus laskee äkillisesti muutaman sekunnin ajaksi. Albumista julkaistiin nopeasti uusi, korjattu painos. == Vastaanotto == Skyforger meni ensimmäisellä listaviikollaan Suomen virallisen listan ykköseksi. Skyforger palkittiin vuoden metallialbumina Emma-gaalassa vuonna 2010. Lisäksi albumi myi kultaa Suomessa. ==Kappaleet== ==Kokoonpano== * Niclas Etelävuori – basso * Esa Holopainen – soolokitara * Tomi Joutsen – laulu * Santeri Kallio – kosketinsoittimet * Tomi Koivusaari – rytmikitara * Jan Rechberger – rummut ===Vierailijat=== * Iikka Kahri – huilu, saksofoni * Marco Hietala, Jouni Markkanen, Tommi Salmela ja Peter James Goodman – taustalaulu == Arvostelut == * About.com: About.com: Album review * AllMusic: AllMusic review * Imperiumi.net: Imperiumi.net: Levyarvio * Keskisuomalainen: erittäin positiivinenKeskisuomalainen: Levyarvio * Rumba: positiivinenRumba: Levyarvio * Soundi: Soundi: Levyarvio * Sputnikmusic: Sputnikmusic: Staff review * V2.fi: V2.fi: Levyarvio == Lähteet == == Aiheesta muualla == * * Luokka:Amorphisin albumit Luokka:Vuoden 2009 albumit Luokka:Mikko Karmilan tuottamat albumit Luokka:Kalevala musiikissa
Senakin piirikunta

Senakin piirikunta () on piirikunta Samegrelo ja Zemo Svanetin hallintoalueella Georgian länsiosassa. Piirikunnassa on noin 39 652 asukasta (2014) ja sen pinta-ala on 521 neliökilometriä. Sen keskus on Senakin kaupunki. Piirikunta sijaitsee Kolkhiin alangolla historiallisella Samegrelon alueella. Sen läpi kulkee Tbilisin ja Suhumin välinen rautatie, josta erkanee Senakin kaupungissa haara Potiin. == Lähteet == == Aiheesta muualla == Luokka:Georgian piirikunnat
Araratin anomalia

Araratin anomalia on läheltä Araratin huippua kuvattu muodostuma, jonka jotkut väittävät muistuttavan Nooan arkkia. Jotkut uskovat sen olevan Nooan arkin jäännökset, toiset pitävät sitä pelkkänä kalliomuodostumana. Se on 2,2 kilometrin päässä huipusta länteen 4 724 metrin korkeudessa. Muodostuman kuvasi ensi kertaa Yhdysvaltain tiedustelukone vuonna 1949. Turkkilaisten ja kiinalaisten kristillistaustainen retkikunta sanoi löytäneensä alueelta esihistoriallisina puuesineitä vuosina 2007 ja 2008. Vaihtoehtoiseksi selitykseksi on ehdotettu varhaisten kristittyjen Raamatun Nooa-kertomuksen kunniaksi rakentamaa temppeliä. == Katso myös == * Nooan arkin etsintä * Durupinarin löytö == Lähteet == == Aiheesta muualla == * 666soon.com - Search for Noah's Ark , has many Ararat anomaly's photos (2000 ~ 2003) and information * Satellite closes in on Noah's Ark mystery, CNN Luokka:Näennäisarkeologia
Jonah (priimas)

Jonah, alkujaan James Paffhausen (s. 20. lokakuuta 1959 Chicago) oli Amerikan ortodoksisen kirkon johtaja eli priimas vuosina 2008-2012. Tässä virassa hänen nimityksensä oli Washingtonin ja New Yorkin arkkipiispa, koko Amerikan ja Kanadan metropoliitta. James Paffhausen varttui Kaliforniassa. Hänet oli kastettu episkopaalikirkon jäseneksi, mutta hän kääntyi ortodoksiseen uskoon vuonna 1978. Hänet vihittiin diakoniksi ja papiksi 1994 ja munkiksi 1995. Hän on asunut aiemmin Valamon luostarissa Venäjällä sekä Pyhän Tihonin luostarissa Pennsylvaniassa. Vuonna 1996 hän vastasi uuden luostarin perustamisesta Kalifornian Point Reyesiin ja toimi sen jälkeen sen esimiehenä. Vuonna 2008 hänet nimitettiin arkkimandriitaksi ja Amerikan ortodoksisen kirkon eteläisen hiippakunnan apulaispiispan tehtävään. Lähes välittömästi sen jälkeen Jonah nostettiin metropoliitaksi ja koko kirkon johtoon hänen edeltäjiensä jouduttua eroamaan kirkon talousskandaalin vuoksi. Jonah joutui eroamaan tehtävästään heinäkuussa 2012, ja marraskuussa hänen seuraajakseen priimaksena valittiin metropoliitta Tihon. ==Lähteet== * Bishop Jonah of Fort Worth elected Metropolitan of All America and Canada OCA News 12.11.2008 *Metropolitan Jonah tenders resignation OCA News 8.7.2012 Luokka:Ortodoksiset piispat Yhdysvalloissa Luokka:Metropoliitat Luokka:Vuonna 1959 syntyneet Luokka:Elävät henkilöt
Sarah Susanka

Sarah Susanka (s. noin 1957 Britannia) on yhdysvaltalainen arkkitehti, jonka kirjaa The Not So Big House (1998) pidetään pientaloliikkeen alkuunpanijana. Susanka on kirjoittanut laadukkaammasta rakentamisesta, pienemmistä taloista ja yksinkertaisemmasta elämästä seitsemän kirjaa. ==Teokset== * The Not So Big House (1998) ISBN 1-56158-130-5 * Creating The Not So Big House (2000) ISBN 1-56158-377-4 * Not So Big Solutions for Your Home (2002) ISBN 1-56158-613-7 * Home By Design (2004) ISBN 1-56158-618-8 * Inside the Not So Big House (2005) ISBN 1-56158-681-1 * Outside the Not So Big House (2006) ISBN 1-56158-734-6 * The Not So Big Life (2007) ISBN 978-1-40006-531-8 * Not So Big Remodeling (2009) ISBN 978-1-56158-827-5 ==Katso myös== *Small House Society *Small house movement ==Lähteet== ==Aiheesta muualla== *The Not So Big House *About Sarah Susanka (official web site) *Sarah Susanka profile, NNDB *SALA Architects *The Not So Big Life Luokka:Yhdysvaltalaiset arkkitehdit Luokka:Vuonna 1957 syntyneet Luokka:Elävät henkilöt
Sasha Son

Sasha Son (tunnetaan myös nimellä Sasha Song, , Dmitri Šavrov, ; s. 18. syyskuuta 1983 Vilna, Liettuan SNT) on liettualainen poplaulaja. Hän edusti Liettuaa Eurovision laulukilpailussa 2009 kappaleella Love sijoittuen finaalissa 23:nneksi 23 pisteellä. ==Lähteet== ==Aiheesta muualla== *Sasha Son MySpace-sivustolla Luokka:Liettualaiset laulajat Luokka:Liettuan euroviisuedustajat Luokka:Vuoden 2009 euroviisuedustajat Luokka:Vuonna 1983 syntyneet Luokka:Elävät henkilöt
Bosnia ja Hertsegovinan koripallomaajoukkue

Bosnia ja Hertsegovinan koripallomaajoukkue edustaa Bosnia ja Hertsegovinaa koripallon arvokisoissa. ==Historia== Maan maajoukkue perustettiin vasta vuonna 1992, kun Jugoslavian sosialistinen liittotasavalta lopetettiin. Siihen asti bosniahertsegovinalaiset olivat edustaneet Jugoslavian koripallomaajoukkuetta arvokisoissa. Joukkue on päässyt EM-kisoihin kahdeksan kertaa, ja paras saavutus on vuoden 1993 kahdeksas sija. ==Lähteet== ==Aiheesta muualla== *Bosnian koripalloliitto *www.basket.ba Luokka:Koripallomaajoukkueet Luokka:Bosnia ja Hertsegovinan koripallo
Amyntas

Amyntas () voi tarkoittaa seuraavia henkilöitä: Makedonian kuninkaita ja Argeadien hallitsijasuvun jäseniä: * Amyntas I, Makedonian kuningas noin 540–498 eaa. * Amyntas II, Makedonian kuningas vuonna 393 eaa. * Amyntas III, Makedonian kuningas vuonna 393 eaa. * Amyntas IV, Makedonian kuningas 359–356 eaa. Muita Amyntaita: * Amyntas Andromeneen poika, makedonialainen sotilas 300-luvulla eaa. * Amyntas, Galatian kuningas 40–25 eaa.
Riitta Räty

Riitta Räty (s. 3. tammikuuta 1950 TyrvääKysy.fi) on suomalainen näyttelijä. Hänet muistetaan erityisesti televisiorooleistaan, joita hänellä on ollut muun muassa sarjoissa Ruusun aika, Ilotalo sekä Kotikatu. == Televisiosarjat == *Jääkö kukaan suremaan? (1974) – rouva Hager *Vetää kaikista ovista (1978) – Anja *Kotirappu (1987) – Sirkka Jaakkola *Tarkkis (1987) – Samin äiti *Ilotalo (1988) – useita rooleja *Häräntappoase (1989) – rouva Nyyssölä *Elämän rouva, rouva Glad (1990) – Sara Glad *Ruusun aika (1990–1991) – Marja Ruusunen *Pimeän hehku (1996) - Elina Karvonen *Elämän suola (1997) – lääkäri *Kotikatu (1997–2002) – Jaana Karppinen *Korpelan kujanjuoksu (2016–2018) – Synnöve Grahn-Temonen == Televisioelokuvat == * Se tavallinen tarina (1972) – Eeli * Äidin kuolema (1974) – hoitajatar * Toinen nainen (2001) – Ritva Lehtipuro == Lähteet == ==Aiheesta muualla== * * Luokka:Suomalaiset televisionäyttelijät Luokka:Vuonna 1950 syntyneet Luokka:Elävät henkilöt
Kozlovkan piiri

thumb|200px|Kozlovkan piiri Tšuvassian kartalla. Kozlovkan piiri (, tšuvassiksi Куславкка районӗ, Kuslavkka raionĕ) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 517 neliökilometriä ja asukkaita on 24 200 henkeä (vuonna 2007). Piiri sijaitsee Tšuvassian koillisosassa. Idässä ja kaakossa se rajoittuu Tatarstaniin, etelässä ja lounaassa Urmaryn piiriin, lännessä Tsivilskin piiriin ja luoteessa Mariinski Posadin piiriin. Hallinnollinen keskus on Kozlovkan kaupunki. Sen lisäksi piiriin kuuluu 9 maalaiskuntaa. Seutu kuuluu Volgan ylänköön. Sen koillispuolella sijaitsee Volgan muodostama Kuibyševin tekoallas, johon laskee sivujoki Aniš. Pinta-alasta valtaosa on maatalousmaata. Metsää on vain 6 %. Piirin kautta kulkee Moskovan ja Kazanin välinen rautatie (Tjurleman asema) sekä Nižni Novgorodin ja Ufan välinen M7-valtatie. Kozlovkassa on henkilö- ja tavaraliikennettä hoitava laivalaituri. Piirikeskuksesta on 95 kilometriä tasavallan pääkaupunkiin Tšeboksaryyn. Väestöstä 70 % on tšuvasseja, 22 % venäläisiä ja 6 % tataareja. Seudulla on koneenrakennus- ja metalliteollisuutta, puunjalostusta, kevyttä sekä elintarviketeollisuutta. Lähes kaikki teollisuusyritykset sijaitsevat Kozlovkassa. Niistä huomattavimmat ovat kuorma-autotehdas, meijeri ja leipätehdas. Maatalous on keskittynyt viljan, perunan, vihannesten ja humalan viljelyyn sekä lihan ja maidon tuotantoon. Kozlovossa toimii matemaatikko Nikolai Lobatševskille omistettu museo sekä julkaistaan venäjän- ja tšuvassinkielistä piirilehteä Znamja – Jalav. ==Aiheesta muualla== * Kozlovkan piiri Tšuvassian tasavallan sivustolla Luokka:Tšuvassian piirit
Pilviherttu

Pilviherttu (Cisticola textrix), vanhalta nimeltään pilviheinäkerttu, on herttujen heimoon kuuluva afrikkalainen varpuslintu. __notoc__ == Koko ja ulkonäkö == Pilviherttu on 9–10 cm pitkä ja painaa noin 9 g. Sen höyhenpuku on päältä ruskean ja mustan kirjava, alapuolelta vaalea tummin viiruin. Pyrstö on lyhyt ja valkeakärkinen. Lajista tunnetaan viisi alalajia, joiden väritys vaihtelee. Koiras esittää laululennon, jonka aikana se kohoaa korkealle ilmaan, joskus jopa kadoten näkyvistä, mistä johtuu lajin suomenkielinen nimi. == Esiintyminen == Pilviherttu elää eteläisessä Afrikassa Angolassa, Lesothossa, Mosambikissa, Etelä-Afrikassa, Swazimaassa ja Sambiassa. Sen esiintymisalueen laajuus on noin 620 000 neliökilometriä. == Elinympäristö == Pilvihertun elinympäristöä ovat marskimaat ja paljaslaikkuiset matalaheinäiset ruohoaavikot. == Lisääntyminen == Lajin pallomainen pesä on rakennettu heinistä ja sijaitsee heinätuppaassa tai tuppaan tyvessä. Naaras munii yleensä neljä munaa. == Ravinto == Pilvihertut syövät enimmäkseen heinäsirkkoja ja muita maanpinnan lähellä liikkuvia hyönteisiä ja pieniä selkärangattomia. == Lähteet == * Perrins, Christopher M. (päätoim.) 1992: Otavan lintutieto – Maailman linnut. Otava. ISBN 951-1-12001-8 * Esiintyminen Etelä-Afrikassa === Viitteet === Luokka:Hertut (suku)
Jesus Christ Superstar (elokuva)

Jesus Christ Superstar on Norman Jewisonin ohjaama elokuva vuodelta 1973. Se perustuu Tim Ricen ja Andrew Lloyd Webberin samannimiseen musikaaliin, ja sen pääosissa ovat Ted Neeley, Carl Anderson, Yvonne Elliman ja Barry Dennen. Elokuva sai Oscar-ehdokkuuden parhaasta musiikista. == Arvioita == Video- oppaassa vuodelta 1994 Asko Alanen piti elokuvaa yritteliäänä mutta vanhentuneena ja antoi sille kaksi tähteä viidestä, mikä vastaa sanallista arviota ”keskinkertainen”. == Lähteet == Luokka:Vuoden 1973 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Norman Jewisonin ohjaamat elokuvat Luokka:Musikaaleihin perustuvat elokuvat Luokka:Universal Picturesin elokuvat Luokka:Kristinuskosta kertovat elokuvat
Houhai

Houhai () on järvi Pekingin keskustassa. Aikaisemmin sen ympärille oli rakennettu vain muutamia ravintoloita, mutta viime vuosina sen ympärille on noussut useita ravintoloita, baareja ja kahviloita, jotka ovat houkutelleet paljon kävijöitä. Alue on nykyisin erityisen suosittu turistien keskuudessa, mutta myös kaupungissa asuvien ulkomaalaisten ja opiskelijoiden on tapana käydä siellä. Luokka:Kiinan järvet Luokka:Kiinan puistot Luokka:Peking
Johan Mikkola

Johan Guido Mikkola () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan komppanian vääpelinä. Lopulta hän menehtyi nuorena sotilaana palvellessaan Lentopataljoonassa.Suomen jääkärien elämäkerrasto 1938Suomen jääkärien elämäkerrasto 1975 ==Perhetausta ja koulutus== Mikkolan vanhemmat olivat maanviljelijä Erland Mikkola ja Maria Sofia Bäckman. Mikkola kävi kahdeksan luokkaa Helsingin suomalaisessa lyseota ja neljä lukukautta insinööriopistoa Zwickaussa Saksassa. ==Jääkärikausi== Mikkola liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 19. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hänet siirrettiin pataljoonan rintamalta paluun jälkeen 15. toukokuuta 1917 alkaen pataljoonan täydennysjoukkoon ja laskettiin lomalle jatkamaan kesken jääneitä opintojaan. Hänet määrättiin loman loputtua 17. elokuuta 1917 takaisin pioneerikomppaniaan, josta hänet kumminkin siirrettiin 23. syyskuuta 1917 alkaen pataljoonan 2. komppaniaan. Hän suoritti Libaussa vuonna 1917 järjestetyn moottoripyöräkurssin. ==Suomen sisällissota== Mikkola astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan 7. jääkäripataljoonaan, josta hänet siirrettiin 29. maaliskuuta 1918 alkaen komppanian vääpeliksi 6. Jääkarirykmentin 16. jääkäripataljoonan 3. komppaniaan. Hän osallistui sisällissodan taisteluihin Säiniöllä ja Kelkkalassa sekä Viipurissa. ==Sisällissodan jälkeinen aika== Mikkola toimi sisällissodan jälkeen joukkueenjohtajana 6. Jääkärirykmentistä muodostetussa Jääkäripataljoona 6:ssa, jonka nimeksi muodostui myöhemmin ensin Jääkäripataljoona 3 ja sen jälkeen Kajaanin sissipataljoona. Hänet siirrettiin 20. marraskuuta 1918 alkaen nuoremmaksi upseeriksi Itä-Suomen jalkaväkirykmentti 5:n 4. komppaniaan, josta hänet komennettiin vielä samassa kuussa ja lopulta siirrettiin 3. maaliskuuta 1919 alkaen Lentopataljoonaan. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1890 syntyneet Luokka:Vuonna 1919 kuolleet
Täpläpriinia

Täpläpriinia (Prinia maculosa) on eteläafrikkalainen herttujen heimoon kuuluva varpuslintu. == Koko ja ulkonäkö == Täpläpriinia on 13–15 cm pitkä ja painaa noin 9 g. Sen höyhenpuku on päältä harmaanruskea, alapuolelta vaalea tummin viiruin ja sillä on vaalea silmäkulmajuova. Pyrstö on pitkä ja sojottaa usein pystyssä. Sukupuolet ovat samanvärisiä. == Esiintyminen == Täpläpriinia elää eteläisessä Afrikassa Lesothossa, Namibiassa, Etelä-Afrikassa ja Swazimaassa. Tärkein esiintymisalue on Karoon aavikko. Sen elinympäristön laajuus on noin 670 000 neliökilometriä. == Elinympäristö == Täpläpriinian elinympäristöä ovat ruohoaavikot, viljelysseudut ja puutarhat sekä vuorten rinteet ja laaksot. == Lisääntyminen == Täpläpriinia rakentaa pienen päärynänmuotoisen pesän tuoreista ruohoista erinomaiseen piiloon pensaaseen. Naaras munii 3–5 sinistä, tummien pilkkujen kirjomaa munaa. == Ravinto == Lajin ravintoa ovat hyönteiset ja muut pienet selkärangattomat. == Lähteet == * Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 * www.birding.se (kuva) === Viitteet === Luokka:Priiniat
Dariusz Wolski

Dariusz Wolski (s. 7. toukokuuta 1956 Varsova, Puola) on puolalainen elokuvaaja. Hänet tunnetaan parhaiten Pirates of the Caribbean -elokuvien kuvauksesta. == Filmografiaa == * Mafian otteessa (1993) * Crow (1994) * Purppuravyöhyke (1995) * The Fan – pelko iskee (1996) * Täydellinen murha (1998) * Dark City (1998) * The Mexican (2001) * Bad Company (2002) * Pirates of the Caribbean: Mustan helmen kirous (2003) * Hide and Seek (2005) * Pirates of the Caribbean: Kuolleen miehen kirstu (2006) * Sweeney Todd – Fleet Streetin paholaisparturi (2007) * Pirates of the Caribbean: Maailman laidalla (2007) * Liisa Ihmemaassa (2010) * Rommipäiväkirja (2011) * Prometheus (2012) * The Counselor (2013) * Exodus: Gods and Kings (2014) * Yksin Marsissa (2014) * The Walk (2015) * Alien: Covenant (2017) * All the Money in the World (2017) * War Machine (2017) * Sicario 2: Soldado (2018) * News of the World (2020) * The Last Duel (2021) * House of Gucci (2021) * Napoleon (2023) == Lähteet == == Aiheesta muualla == * Luokka:Puolalaiset elokuvaajat Luokka:Vuonna 1956 syntyneet Luokka:Elävät henkilöt